ประชาชนต่างเดินทางมาร่วมงานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตและสนามเสือป่า ในวันสุดท้ายจำนวนมาก
ประชาชนต่างเดินทางมาร่วมงานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตและสนามเสือป่า ในวันสุดท้ายจำนวนมากอีกเพียงไม่กี่ชั่วโมงข้างหน้า งานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตและสนามเสือป่า ก็จะปิดฉากลงอย่างยิ่งใหญ่ โดยในตลอดช่วงทั้งวันที่ผ่านมา มีนักท่องเที่ยวทั้งชาวไทยและต่างประเทศ ทยอยเดินทางเข้าร่วมงานเป็นจำนวนมาก หลายคนตั้งใจสวมใส่ชุดไทยมาอย่างสวยงามเพื่อจะถ่ายรูปเก็บไว้เป็นที่ระลึกแห่งความทรงจำ พร้อมร่วมกิจกรรมต่างๆ ภายในงาน อย่างการตักมัจฉาพาโชค มีการแจกของรางวัลมากมาย มีการจำหน่ายสลากอุ่นไอรัก ราคา 129 บาท โดยรางวัลใหญ่สุดคือบ้านลุมพิณี ทาวน์วิลล์ ราชพฤกษ์-ปิ่นเกล้า มูลค่า 3 ล้านบาท นอกจากนี้ยังการแสดงศิลปวัฒนธรรมไทยและหนังกลางแปลงที่หาชมยากมาจัดแสดงให้ประชาชนชมด้วย โดยวันนี้ที่เวทีการแสดงสนามเสือป่า มีการแสดงชุด วนาสินธุ์ สายน้ำแห่งรัตนโกสินทร์ โดยวงดนตรีเฉลิมราชย์ มูลนิธิศาลาเฉลิมกรุง ร่วมกับสำนักปลัดสำนักนายกรัฐมนตรี และยังมีการแห่เรือที่หาชมได้ยากยิ่งในเวลา 18.00 น. และเวลา 19.30 น.สร้างความประทับใจมิรู้ลืมให้แก่ผู้ร่วมงานนางสาวมนัสวีร์ ต่างเสรี ชาวจังหวัดนครปฐม กล่าวว่า รู้สึกประทับใจที่มาร่วมงานดังกล่าวมาก และตื่นตาตื่นใจมากกับการตกแต่งที่สวยงามอย่างที่ไม่เคยเห็นที่ไหนมาก่อนประชาชนที่สนใจจะมางานอุ่นไอรัก คลายความหนาว สายน้ำแห่งรัตนโกสินทร์ ยังพอมีเวลาโดยจะเปิดไปจนถึงเวลา 22.00 น.นี้เท่านั้น